Afsluiting van die 40-dae van Menswaardigheid projek – Skuilkrans
Sondagaand 28 Augustus 2016
Dis met ‘n gevoel van warmte, genoegdoening en vrede dat ek, nee ons hele kleingroep, Sondagaand na die nagmaalsdiens en kuier huistoe gery het. Een van ons kleingroeplede het by haar motor gesê dat sy jare laas so bly was dat sy deel van so ‘n projek was en dat die duiwel haar nie op een of ander manier daar weggehou het nie.
Sondagaand was ‘n fees van verskillende soorte musiek, ‘n gedeelde maaltyd, voetewas, ‘n pragtige boodskap, koffie en sjokeladekoek om ‘n vuurtjie en ‘n belewenis van nuwe vriendskappe. Alles was spontaan, opreg en uit die hart uit.
Dankie Here vir leiers wat die projek geïnisieer het en vir gemeentelede wat gewillig was om deel te neem. Die 40- dae was ‘n wonderlike ervaring wat op gepaste wyse afgesluit is. Mag die vriendskappe wat ons met Eersterus gesluit het asook met nuwe vriende uit ons gemeente blywend wees. Mag ons mekaar ook herinner aan alles wat ons in die tyd geleer en oordink het.
Kom fliek saam!